**Suomen Pöytätennisliitto ry**

**Pöytäkirja**

**KEVÄTLIITTOKOKOUS 23.4.2016**

**Paikka**: Ruskeasuon palloiluhallin kahvio (Ratsastie 10, Helsinki)

**1.KOKOUKSEN AVAUS**

Liittohallituksen puheenjohtaja Esko Heikkinen avasi kokouksen klo 16:03

**2. KOKOUKSEN JÄRJESTÄYTYMINEN**

* Kokouksen puheenjohtajaksi valittiin Pekka Kolppanen ja sihteeriksi Mika Räsänen
* Pöytäkirjantarkastajiksi ja ääntenlaskijoiksi valittiin Tero Naumi ja Kimmo Pihkala.

**3. EDUSTAJIEN VALTAKIRJOJEN TARKASTAMINEN JA LÄSNÄOLIJOIDEN**

**TOTEAMINEN**

* Edustettuna kokouksessa oli 7 seuraa. Seuroja edustivat seuraavat henkilöt:

 Wega Kimmo Arenius

 PT Espoo Kimmo Pihkala

 Kosken Kaiku Tero Naumi

 TIP-70 Riku Anttila

 Vantaan Atlas Riku Anttila

 Nurmijärven Pöytätennisseura Riku Anttila

 Porvoon Maraton Jens Weckström

* Lisäksi läsnä kokouksessa olivat Esko Heikkinen (liiton puheenjohtaja), Sonja Grefberg (liiton varapuheenjohtaja), Pekka Kolppanen ja Mika Räsänen

**4. KOKOUKSEN LAILLISUUDEN TOTEAMINEN**

* Liittokokouksen kutsu on julkaistu Pöytätennisliiton verkkosivuilla 11.3.2016. Kokous todettiin lailliseksi.

**5. KOKOUKSEN TYÖJÄRJESTYKSEN VAHVISTAMINEN**

* Kokouksen työjärjestys vahvistettiin

**6. VUODEN 2015 TOIMINTAKERTOMUKSEN ESITTÄMINEN JA HYVÄKSYMINEN**

* Esko Heikkinen esitteli vuoden 2015 toimintakertomuksen. Toimintakertomus hyväksyttiin.

**7. VUODEN 2015 TILINPÄÄTÖKSEN JA TILINTARKASTAJIEN LAUSUNNON**

**ESITTÄMINEN SEKÄ TILINPÄÄTÖKSEN VAHVISTAMINEN**

* Esko Heikkinen esitteli vuoden 2015 tilinpäätöksen ja tilintarkastajien lausunto luettiin. Todettiin, että liiton vuoden 2015 tilinpäätös on 110676,36€ ylijäämäinen, joka perustuu pitkälti Veteraanien EM-kisan hyvään tulokseen. Tilinpäätös vahvistettiin.

**8. VASTUUVAPAUDEN MYÖNTÄMINEN LIITTOHALLITUKSELLE JA MUILLE**

**TILIVELVOLLISILLE**

* Liittohallitukselle ja muille tilivelvollisille myönnettiin vastuuvapaus.

**9. LIITON PELISÄÄNTÖJEN JA KILPAILUMÄÄRÄYSTEN MUUTOSTEN**

**VAHVISTAMINEN**

* Liittohallituksen sääntömuutosehdotukset hyväksyttiin (erillinen liite):
	+ - * Ensi kaudella kaksinpelien, nelinpelin ja joukkuekilpailun sijoittamisen

 perusteena käytetään ratingpisteitä nykyisin käytettävissä olevien ratingsijojen

 sijaan.

* + - * Miesten joukkue-SM ja poikien joukkue-SM (M13JO, M15JO, M17JO) pelataan jatkossa

 sääntöjen kohdan 4.9.3 (paras viidestä) mukaisesti.

* + - * Naisten TOP-12 turnaus muutetaan TOP-8 turnaukseksi
			* 35v-luokka poistetaan SM-kilpailuista.
			* Muutos pelin aikana neuvomiseen: ITTF on muuttanut neuvomisrajoitussääntöään siten, että pelaajaa saa jatkossa neuvoa pelin aikana koska tahansa paitsi rallin aikana, kunhan se ei aiheuta pelin kulkuun katkoja eikä viivytyksiä. Muutetaan ko. kohta (meillä 3.6.1.1) vastaamaan ITTF:n sääntöä ja samalla koko 3.6.1 vastaamaan ITTF:n sääntöjä. Sääntö astuu voimaan ensi kauden alusta.
			* Täsmennetään kohta 3.8.2. (kilpailulisenssi) hallituksen esityksen mukaisesti:

3.8.2 Kilpailulisenssi

3.8.2.1 Pelaajalla on oltava, kohdassa 3.8.3 mainituin poikkeuksin, ***suomalainen*** kilpailulisenssi kilpailuluvan saamiseksi Suomessa järjestettäviin SM-kilpailuihin *ja* sarjoihin. SM-kilpailuja varten lisenssi voidaan lunastaa ilman seuran jäsenyyttä, jos pelaaja muuten on oikeutettu osallistumaan SM-kilpailuihin.

3.8.2.*2* ***Pelaajalla* on oltava *suomalainen kilpailulisenssi Suomessa järjestettäviin yleisiin kilpailuihin paitsi* siinä tapauksessa, että hän edustaa ulkomaalaista seuraa**.

3.8.2.3 Liiton verkkosivuilla ylläpidetään luetteloa lisenssipelaajista.

* + - * Täsmennetään pistejakoa 1-divisioonan runkosarjassa tilanteessa, jossa molemmat joukkueet pelaavat kahdella pelaajalla ja tyhjät paikat sattuvat sopivasti kohdilleen, jolloin ottelu voi päättyä 4-2 tai 3-3. Täsmennetään että tässä, samoin kuin mestaruussarjan karsintasarjassa, 4-2 voitosta saa kolme sarjapistettä ja hävinnyt joukkue ei saa pistettä. Ottelun päättyessä 3-3, molemmat saavat yhden pisteen.

**10. Liiton toimintasääntöjen muuttaminen** (Liittohallituksen esityksen mukaisesti)

* Tilintarkastus
	+ - * valitaan syysliittokokouksessa aikaisemman kahden tiintarkastajan ja näiden kahden varamiehen sijaan yksi tilintarkastaja ja tämän varamies tarkastamaan liiton seuraavan tilikauden tilejä ja hallintoa. Hallitus valtuutettiin tekemään toimintasääntöihin kaikki em. muutoksen edellyttämät tekniset muutokset.

**11. LIITTOKOKOUSKÄSITTELYYN ESITETYT MUUT ASIAT**

* Pöytätennisseura Starin ja TTC Boomin esitykset kevätliittokokoukseen (erillinen liite):
	+ - * Pöytätennisseura Starin esitys ratingmanuaalin muutoksista siirrettiin liiton hallituksen käsiteltäväksi
			* Pöytätennisseura Starin esitys arvontasääntöjen muuttamiseksi hylättiin
			* TTC Boomin esitys hylättiin

**12. KOKOUKSEN PÄÄTTÄMINEN**

* Kokous päättyi klo 17:50